অসমোটিক ঘনত্ব
অসমোটিক ঘনত্ব, (পূর্বে অসমোলারিটি নামে পরিচিত ছিল ) হলো দ্রবের ঘনত্বের পরিমাপ। অসমোটিক ঘনত্ব বলতে প্রতি লিটার (L) দ্রবণে যত অসমোল (Osm) দ্রব দ্রবীভূত থাকে তার পরিমাণকে বোঝায়। একটি দ্রবণের অসমোলারিটিকে সাধারণত Osm/L (অসমোল/লিটার) হিসেবে প্রকাশ করা হয়। একইভাবে একটি দ্রবণের মোলারিটিকে "M" (উচ্চারিত "মোলার") দ্বারা প্রকাশ করা হয়। মোলারিটি দ্রবণের প্রতি একক আয়তনে দ্রবীভূত দ্রবের মোলসংখ্যা নির্দেশ করে। আর অসমোলারিটি দ্রবণের প্রতি একক আয়তনে দ্রবণীয় কণার সংখ্যা পরিমাপ করে। অসমোটিক ঘনত্বের মান একটি দ্রবণের অসমোটিক চাপ পরিমাপ এবং অসমোটিক ঘনত্বের তারতম্যের জন্য কীভাবে একটি দ্রাবক পদার্থ একটি অর্ধভেদ্য ঝিল্লি দ্বারা অভিস্রবণ প্রক্রিয়ায় পৃথক হবে তা নির্ধারণ করতে সাহায্য করে।